# Zápisnica

# zo zasadnutia poslancov obecného zastupiteľstva v Abraháme zo dňa 8. 4. 2015

**Prítomní:** Podľa prezenčnej listiny 6 poslancov, po zložení sľubu nového poslanca 7 poslancov

Mgr. Mária Tomovičová - kontrolórka obce

Občania obce Abrahám

**Program:** 1. Otvorenie

2. Určenie zapisovateľa

3. Schválenie návrhovej komisie

4. Zloženie sľubu nového poslanca

5. Interpelácie poslancov a občanov

6. Kontrola plnenia uznesení

7. Čerpanie rozpočtu za rok 2014

8. Prerokovanie a schválenie záverečného účtu obce za rok 2014

9. Prerokovanie VZN o kamerovom systéme v obci

10. Rôzne

11. Návrh na uznesenie

12. Záver

**Zapisovateľ**: Marian Vrbovský

**Overovatelia**: Ing. Lukáš Kopáčik, Mgr. Jana Hanuliaková

**Priebeh zasadnutia:**

1. Starosta obce otvoril zasadnutie obecného zastupiteľstva, privítal prítomných a oznámil, že na zasadnutí je prítomných 6 poslancov,  zasadnutie je preto uznášaniaschopné**.**
2. Starosta určil vyššie uvedeného zapisovateľa a overovateľov zápisnice.
3. Starosta navrhol do návrhovej komisie poslancov: Ing. Jana Takáčová , Peter Čambál, Milan Janík

**Hlasovanie č.1: za 6 poslancov**

V tomto bode navrhol starosta zmenu programu a to vypustiť z programu bod 9. nakoľko sa pripravuje namiesto VZN smernica o kamerovom obecnom systéme. Na podnet kontrolórky obce namiesto bodu 9. dať bod o schválení platu starostu podľa zákona 253/2011 ktorý treba prerokovať nakoľko sa zmenila priemerná mzda v národnom hospodárstve za rok 2014

**Hlasovanie č. 2: za 6 poslancov**

1. Zloženie sľubu poslanca. Robert Hričo, ktorý podľa počtu hlasov získaných vo voľbách 15.11.2014 nastupuje za odstúpenú poslankyňu Petru Klasta zložil zákonom predpísaný sľub a stal sa poslancom obecného zastupiteľstva v Abraháme.
2. Interpelácie poslancov, občanov, organizácií  .

1.- Karol Godovič žiada upraviť oplotenie medzi svojim pozemkom a ZŠ aby bolo nepriehľadné v dĺžke 45metrov. Bolo navrhnuté vybudovať oplotenie barierové**. Hlasovanie č. 3: za 7 poslancov**

2.- Základná škola MT predložila žiadosť o úpravu terénu vo dvore ZŠ a úpravu alebo výrub smrekov vo dvore školy. Výrub posúdi komisia pre ŽP a na úpravu výškového rozdielu sa použije zemina z terénnych úprav pre budúce parkovisko vo dvore ZŠ pri kotolni, ktorú navrhol vybudovať poslanec Milan Janík. **Hlasovanie č. 4: za 5 poslancov proti 0 zdržali sa J. Hanuliaková, M. Vrbovský**

**3.- Žiadosť o prenájom miestností t.z.v. klubu dôchodcov podala p. Eleková . Miestnosti by po oprave slúžili na podnikateľské účely. Po diskusii a zdôvodnení účelu dlhodobého prenájmu poslanci hlasovali: Hlasovanie č. 5: za prenájom 1 poslanec M. Vrbovský, proti 6 poslancov**

**4.- Žiadosť o odpustenie poplatku za vývoz TKO číslo domu 20 I. Krajčovič. Bolo konštatované, že vyrúbenie je v súlade z VZN o dani za TKO .**

**5.- Poslankyňa J. Hanuliaková podala žiadosť od občanov, aby boli vymenené nečitateľné cestovné poriadky v zástavkách SAD. Starosta dal cestovné poriadky už vymeniť za nové.**

**6.- Bola prečítaná žiadosť pána Žgančíka na opravu alebo vybudovanie cesty k bytovke a k rodinným domom na Husárke nakoľko je v zlom stave. Starosta prisľúbil, že ak bude k dispozícii brúsený asfalt dá ho naviesť na terajšiu cestu. Vybudovať novú cestu na pozemkoch ktoré nie sú v majetku obce nie je možné.**

**7.- D. Dubovský ml. podal žiadosť o refinancovanie časti rekonštrukcie bytu v majetku obce a to tie urobené rekonštrukcie ktoré sú súčasťou bytu a to elektrická inštalácia, vodoinštalácia a ďalšie. O akú sumu sa jedná nebolo žiadateľom doložené. Starosta navrhol hlasovanie či vôbec sú poslanci ochotní prefinancovať určitú neskôr stanovenú sumu. Hlasovanie č. 6 za prefinancovanie: za 3 poslanci M. Vrbovský, J. Hanuliaková, M. Janík , proti 4 poslanci P. Čambál, R. Hričo, L. Kopáčik , J. Takáčová**

**8.- Podnet. Komisia pre ŽP dala písomný podnet starostovi a poslancom OZ aby sa iniciovalo rokovanie ktoré by viedlo k riešeniu terajšej zlej situácii okolo kanalizačnej prečerpávačky a kanalizácie na Husárke. Starosta odpovedal, že bol v kontakte  zo zodpovedným pracovníkom Trnavských kanalizácií a v dohľadnej dobe bude zvolané rokovanie zainteresovaných strán .**

**9.- Žiadosť na odpustenie dani za TKO podal M. Záhorský. Bolo konštatované že spĺňa podmienku na odpustenie dane podľa VZN t.j. že je zdravotne postihnutý. Hlasovanie č. 7 : Za 7 poslancov**

**10.- P. Heteš podal žiadosť na odkúpenie pozemku vo vlastníctve obce o výmere 58 m2. Uvedený pozemok je súčasťou verejného priestranstva a podľa územného plánu je uličným priestranstvom. Starosta nedoporučuje poslancom odpredaj pozemku. Hlasovanie č. 8 : za odpredaj 0 poslancov, proti 7 poslancov**

**11.- M. Guldan a E. Guldanová podali žiadosť na zriadenie bezplatného vecného bremena v ich prospech na pozemok vo vlastníctve obce a to pozemok nachádzajúci sa za kultúrnym domom. Starosta dal po vysvetlení situácie a diskusii poslancov hlasovať. Hlasovanie č. 9: za zriadenie vecného bremena 0 poslancov, proti 7 poslancov**

**12.- Informácia, komisia pre životné prostredie sa zaoberala stavom cesty Abrahám - P. Úľany a navrhla z dôvodu poškodzovania cesty vyrúbať 20 stromov topoľov a následne 60 stromov vysadiť. Výrub sa uskutoční v zákonnom termíne to je od novembra do konca marca.**

**13.- Zmeny v zásadách hospodárenia a v dodatku zásad hospodárenia s majetkom obce navrhla poslankyňa J. Hanuliaková . Pretože poslanci nemali tento bod zaradený ako bod programu navrhla poslankyňa J. Hanuliaková zaradiť tento bod programu do následnej schôdze.  J. Takáčová zašle každému poslancovi stanovisko komisie finančnej k tejto problematike el. poštou na preštudovanie .**

**14.- Obyvateľ Z. Borgoš pripomenul poslancom a starostovi svoj problém s prístupom k rodinnému domu cez dvor vlastníkom ktorého je obec Abrahám z 1/2 a A. Adámková z 1/2. Žiadal o predaj alebo prenájom tohto pozemku - dvora aby mal voľný prístup k svojmu rodinnému domu. Po vyslovení viacerých názorov poslancov a starostu k tomuto problému poslanci nehlasovali a neprijali tak žiadne uznesenie. Starosta doporučil žiadateľovi obrátiť sa na súd.**

**15.- Informácia. Riaditeľka ZŠ M.T. pripomenula, že vychovávateľke ŠKD / školskej družiny/neboli vyplatené odpracované hodiny v plnej výške čo je potrebné napraviť. Poslanci zobrali informáciu na vedomie.**

**16.- Informácia. Správkyňa knižnice a múzea E. Horváthová informovala, že v  roku 2016 musí prebehnúť revízia knižnice preto je nutné na to vyčleniť v rozpočte financie, exponát - lev je poškodzovaný, navrhuje sprístupniť a rozšíriť múzeum o podkrovné priestory múzea pretože je veľa exponátov a tieto priestory by na to boli vhodné.**

**17.- Obyvateľ nových bytových domov p. Baláž povedal, že napriek prísľubu nemá prístup k svoje záhradke, načo starosta odpovedal , že problém bude riešiť v dohľadnej dobe.**

**18.- Poslanec M. Janík povedal, že zateká budova ZŠ MT, starosta povedal že podal žiadosť na krajský školský úrad na riešenie tejto havarijnej situácie.**

**19.- Poslankyňa J. Hanuliaková navrhla aby sa všetkým poslancom posielali i veci ktoré sa prerokovávali na prípravnej schôdzi. Hlasovanie č. 10 : za 7 poslancov**

**20.- Podnet od občana: poslankyňa Mgr. J. Hanuliaková dala podnet, aby boli určené dni kedy je možné tolerovať pálenie istého určeného odpadu. V diskusii boli vyslovené rôzne názory za i proti a k hlasovaniu nedošlo.**

**21.- Poslankyňa J. Hanuliaková dala podnet aby bolo obecné auto ktoré používa starosta výrazne označené – obec Abrahám – a erb obce. Starosta odpovedal, že dá auto označiť.**

**22.- Poslankyňa J. Hanuliaková dala podnet aby bolo tankovanie do služobného starostovho auta samostatne zaznamenávané, zaznamenávané kilometre a suma za benzín.**

**23.- Poslankyňa J. Hanuliaková sa informovala ako sa zúčtováva suma za kúpené auto.**

**24.- Poslankyňa J. Hanuliaková mala pripomienku na prevádzkovanie anténneho systému a jeho škodlivosti. Je nutné vyjadrenie odborníka či je možné prevádzkovať takýto systém na budove školy.**

**25.- Poslankyňa J. Hanuliaková kritizovala, že boli zaplatené isté predvolebné reklamné predmety - pásky - z obecných financií čo by sa v budúcnosti nemalo opakovať.** Povedala, že bol vrátený nejaký dar vo výške 500 eur a suma za pásky bola s dph 600 eur. **P**ožiadala taktiež kontrolórku obce, aby daný stav preverila a vyjadrila sa k tomu a  aby lepšie kontrolovala efektívnosť vynakladania finančných prostriedkov, ktoré idú mimo obecné zastupiteľstvo. Starosta uviedol, že bezpečnostné pásky neobsahovali žiadny predvolebný text. Pred objednaním tlače reklamných predmetov bol vložený starostom obce dar do pokladne obce.

**26.- Poslankyňa J. Hanuliaková sa pýtala či a ako bude vrátená suma vyplatená starostovi. I**nformovala sa ako bolo doúčtované vyplatenie platu starostovi a aká suma bola celkovo vyplatená. Z. Hričová odpovedala, že starosta si danú sumu dáva strhávať mesačne vo výške 50 eur z platu.

**27.- Poslankyňa J. Hanuliaková mala návrh aby sa raz za kvartál zhodnotila činnosť a stav prác na projektoch ktoré pripravuje obecný úrad v osobe starostu. Starosta odpovedal, že je pripravovaných 11 projektov a informuje poslancov priebežne o ich stave.**

**28.- Poslankyňa J. Takáčová mala pripomienku že viacerí obyvatelia v obci si svojpomocne budujú príjazdy k svojim domom a to bez jednoduchého projektu a povolenia obce . Taktiež pripomenula že viacerí majú oplotené verejné obecné pozemky pred svojim domom bez súhlasu obce.**

**Poslankyňa J. Hanuliaková sa ospravedlnila a musela odísť zo zasadnutia OZ pre prechladnutie**

**29.- Poslankyňa J. Takáčová kritizovala systém preberania a odovzdávania kultúrneho domu, mal by byť v tom zavedený jednotný systém pre každého. Jednotne ukladať stoly a stoličky pri odovzdávaní, nohy stolov a stoličiek vhodne podlepiť aby sa neničili parkety, opätovne je popraskaný strop kuchyne a skladu, nová chladnička sa často prekladá a mala by mať svoje pevné miesto, navrhuje riadne upratať sklady, chodby a udržovať v lepšom stave kultúrny dom.**

**30.- Poslankyňa J. Takáčová kritizovala, že cesta pri bytových domoch je neprejazdná smerom na Plevu, navrhuje urobiť nápravu.**

**31.- Poslanec M. Vrbovský navrhol poslancom na schválenie do komisie pre životné prostredia nového člena a to Marian Jucha. Starosta dal hlasovať o prijatí za člena komisie. Hlasovanie č. 11: za 6 poslancov**

**32.- Poslanec M. Vrbovský informoval prítomných , že komisia pre ŽP sa zaoberala čiernou skládkou zeleného a iného odpadu v miestnom lese a hlasovaním doporučuje starostovi vydať zákaz vývozu odpadu do lesa a zároveň poslancom doporučuje zaoberať sa určením novej skládky zeleného odpadu.**

**33.- Poslanec M. Vrbovský mal pripomienku k plánovanej tohoročnej oprave sv. Trojičky a to aby bola opravená riadnym reštaurátorom a to takým, ktorý už v obci robil a máme s ním dobré skúsenosti pri opravách sôch.**

**34.- Poslanec M. Vrbovský doporučil dať na obecnú stránku informácie zo zaniknutej internetovej obecnej stránky najmä zápisnice z minulých rokov a to 2007až 2010 pre informovanosť obyvateľov a návštevníkov stránky.**

**35.- Poslanec L. Kopáčik navrhol, aby bola internetová stránka obce upravená tak, aby bola jednoduchšia a s prístupom k jednotlivým odkazom zvlášť.**

6. Kontrola plnenia uznesení. Starosta informoval poslancov o uzneseniach ktoré boli splnené.

7. Čerpanie rozpočtu za rok 2014. Poslankyňa a predsedníčka finančnej komisie informovala poslancov o prerokovaní čerpania rozpočtu. Komisia prerokovala predložené čerpanie rozpočtu podľa jednotlivých položiek. K položkám, ktoré boli v rozpočte prekročené bola doložená podrobná analýza z účtovníctva obce . Z analýzy vyplýva, že prečerpanie bolo najmä v plánovaných položkách najmä z dôvodu riešenia havarijných situácií . V bežných výdavkových položkách v sumáre bolo čerpanie vo výške 97% z schváleného rozpočtu. Vynaložené finančné prostriedky v rozpočte za rok 2014 boli využité účelne. Komisia navrhuje poslancom schváliť čerpanie rozpočtu za rok 2014. **Hlasovanie č. 12 : za 5 poslancov, proti 0 poslancov, zdržal sa 1 poslanec M. Vrbovský**

8. Prerokovanie a schválenie záverečného účtu obce za rok 2014. Kontrolórka obce doporučuje schválenie záverečného účtu obce bez pripomienok. **Hlasovanie č. 13 : za 5 poslancov, proti 0 poslancov, zdržal sa 1 poslanec M. Vrbovský**

9. Prerokovanie platu starostu. Kontrolórka obce informovala poslancov, že štatistický úrad zverejnil priemernú mzdu za rok

2014 a preto je podľa zákona 253/1994 o platových pomeroch starostov a volených funkcionároch nutné prerokovať a  schváliť plat starostu. Priemerná mzda v roku 2014 bola 837eur. Z následnej diskusie vznikli dva návrhy a to aby bol plat starostu 2039 eur a druhý návrh aby plat ostal na už schválenej výške 1958 eur .

**Hlasovanie č. 14 za prvý návrh 2039 E: za1 poslanec M. Janík, proti 3 poslanci, R. Hričo, L. Kopáčik, M. Vrbovský, zdržali sa 2 poslanci J. Takáčová, P. Čambál**

**Hlasovanie č. 15 za druhý návrh to je aby plat starostu bol 1958 eur: za 4 poslanci P. Čambál, L. Kopáčik, M. Vrbovský, R. Hričo, proti 1 poslanec M. Janík, zdržal sa 1 poslanec J. Takáčová.**

10. Rôzne.

1.- Poslankyňa a predsedníčky a finančnej komisie J. Takáčová informovala prítomných o prerokovaní návrhu poslankyne J. Hanuliakovej aby sa zvýšili platy nepedagogickým pracovníkom materskej školy pretože sú na úrovni minimálnej mzdy. Komisia dostala k dispozícii zatriedenie pracovníkov MŠ a ŠJ do tarifných tried a príplatkoch k tarifným triedam. V roku 2015 došlo k navýšeniu platov v rámci platnej legislatívy , pre 4 pedagogických pracovníkov spolu v sume 794 € mesačne, u nepedagogických zamestnancov  tento nárast nebol taký zreteľný , pre 5 pracovníkov v sume 36 mesačne , a to pre jednotlivých pracovníkov 7-22 € mesačne. Komisia odporúča pri riešení tohto návrhu zobrať do úvahy nasledovné skutočnosti : platy nepedagogických pracovníkov sú skutočne nízke, ale sú v súlade s platnými platovými tarifami , doteraz priznané osobné príplatky sú vo výške 15-20 € mesačne, v schválenom rozpočte príjmy obce určené na financovanie MŠ a ŠJ nedosahujú rozpočtové výdavky.

2.- Starosta informoval poslancov o pripravovaných podujatiach v mesiaci máj a to stavanie mája, kladenie vencov k pomníku padlým a ďalších.

11. Návrh na uznesenie prečítala Ing. Jana Takáčová . **Hlasovanie č. 16: za 6 poslancov**

Starosta na záver poďakoval poslancom za účasť na zasadnutí a zasadnutie poslancov obecného zastupiteľstva ukončil.

# Uznesenie

# poslancov Obecného zastupiteľstva v Abraháme dňa 8.apríla 2015

**A.**

**Poslanci obecného zastupiteľstva berú na vedomie**

1. Zloženie sľubu poslanca Róberta Hriča
2. Čerpanie rozpočtu ZŠ Michala Tareka v roku 2014
3. Odporučenie komisie pre životné prostredie na výrub stromov pri ceste do Pustých Uľan
4. Podnety, pripomienky, žiadosti a informácie v bode interpelácie

**B.**

**Poslanci obecného zastupiteľstva schvaľujú**

1. Zmenu programu a to vypustenie bodu 9. prerokovanie VZN o kamerovom systéme v obci z programu zasadnutia
2. Zaradenie bodu 9. prerokovanie platu starostu
3. Program zasadnutia OZ
4. Návrhovú komisiu v zložení poslanci: Ing. Jana Takáčová, Milan Janík, Peter Čambál
5. Na zasadnutí komisie pre prípravu zasadnutia OZ budú z poslancov OZ prítomní zapisovateľ a predseda návrhovej komisie na nasledujúce zasadnutie. Zapisovateľ pripraví zoznam predkladaných žiadostí a podnetov a tento pred zasadnutím pošle poslancom OZ.
6. Vybudovanie betónového plotu v roku 2015 medzi ZŠ Michala Tareka v Abraháme a Karolom Godovičom
7. Vybudovanie štrkového parkoviska vo dvore ZŠ Michala Tareka
8. Žiadosť Michala Záhorského o odpustenie dane za vývoz komunálneho odpadu z dôvodu zdravotne ŤP
9. Ing. Mariana Juchu do komisie pre životné prostredie .
10. Čerpanie rozpočtu obce Abrahám v roku 2014
11. Záverečný účet obce Abrahám za rok 2014
12. Plat starostu vo výške 1958 eur mesačne
13. Predsedu komisie pre verejný poriadok a bezpečnosť poslanca Róberta Hriča

**C.**

**Poslanci obecného zastupiteľstva neschvaľujú**

1. Žiadosť p. Elekovej o prenájom priestorov v klubu dôchodcov
2. Žiadosť Ignáca Krajčoviča o odpustenie poplatku za komunálny odpad
3. Žiadosť Dušana Dubovského ml. na preplatenie časti nákladov na rekonštrukciu bytu
4. Žiadosť M. Guldana o  zriadenie vecného bremena na  obecný pozemok za kultúrnym domom v prospech žiadateľa
5. Návrh poslanca Milana Janíka na úpravu platu starostu podľa priemernej mzdy v národnom hospodárstve vo výške 2039 eur

**D.**

**Poslanci obecného zastupiteľstva ukladajú**

1. Komisii pre životné prostredie posúdiť stav stromov na školskom dvore
2. Poslancovi Róbertovi Hričovi predložiť návrh na členov komisie pre verejný poriadok na najbližšie zastupiteľstvo
3. Starostovi pripraviť a  predložiť na schválenie smernicu na prevádzku kamerového systému v obci

**E.**

**Poslanci obecného zastupiteľstva prerokovali**

1. Žiadosť Karola Godoviča na oplotenie obecného pozemku
2. Žiadosť ZŠ Michala Tareka v Abraháme o prevedenie terénnych úprav na školskom dvore a posúdenie stavu drevín na školskom dvore
3. Návrh poslanca Milana Janíka vybudovanie parkoviska pre učiteľov na školskom dvore pri kotolni
4. Prerokovalo žiadosť p. Elekovej o prenájom priestorov v klube dôchodcov
5. Žiadosť Ignáca Krajčoviča o odpustenie poplatku za komunálny odpad
6. Podnet poslankyne Mgr. Hanuliakovej na vyvesenie cestovných poriadkov vo vývesnej tabuli pri autobusovej zastávke a ďalšie podnety v časti interpelácie
7. Sťažnosť p. Žgančíka na zlý stav prístupovej cesty k domu
8. Žiadosť Dušana Dubovského ml. na preplatenie časti nákladov na rekonštrukciu bytu
9. Žiadosť M. Guldana o zriadenie vecného bremena k pozemku za kultúrnym domom na prístup
10. Podnet na riešenie funkčnosti kanalizácie v obci s dôrazom na lokalitu Husárka
11. Žiadosť Michala Záhorského o odpustenie poplatku za vývoz komunálneho odpadu z dôvodu ZŤP
12. Podnet p. Horváthovej na zabezpečenie ochrany pred poškodením - pamiatky – leva v ZŠ
13. Požiadavku E. Horváthovej na zabezpečenie finančných prostriedkov na revíziu knižničného fondu v roku 2016
14. Podnet E. Horváthovej o rozšírenie priestorov múzea o podkrovné priestory
15. Pripomienku E. Horváthovej k vandalizmu na detskom ihrisku, k zabezpečeniu ochrany priestorov kamerovým systémom a umiestnenie informačnej tabule na ihrisku
16. Podnet na umiestnenie tabule na označenie Obecnej knižnice
17. Žiadosť p. Baláža na vybudovanie príjazdovej cesty k pozemkom – záhradám
18. Podnet komisie pre ŽP na riešenie čiernej skládky zeleného odpadu

Príloha záznamu : Hlasovanie poslancov na zasadnutí obecného zastupiteľstva

Overovatelia zápisnice: Mgr. Jana Hanuliaková poslankyňa .........................................

Ing. Lukáš Kopáčik poslanec ..........................................

Ing.Igor Németh starosta obce Abrahám ............................................

Hlasovanie poslancov obecného zastupiteľstva dňa 8.4.2015

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Návrh, uznesenie** | | **1** | | **2** | | **3** | | **4** | | **5** | | **6** | | **7** | | **8** | | **9** | | **10** | | **11** | | **12** | | **13** | | **14** | | **15** | | **16** | |  | |  | |  | |
| Mgr. Jana Hanuliaková | | **z** | | **z** | | **z** | | - | | **p** | | **z** | | **z** | | **p** | | **p** | | **z** | |  | |  | |  | |  | |  | |  | |  | |  | |  | |
| Milan Janík | | **z** | | **z** | | **z** | | **z** | | **p** | | **z** | | **z** | | **p** | | **p** | | **z** | | **z** | | **z** | | **z** | | **z** | | **p** | | **z** | |  | |  | |  | |
| Peter Čambál | | **z** | | **z** | | **z** | | **z** | | **p** | | **p** | | **z** | | **p** | | **p** | | **z** | | **z** | | **z** | | **z** | | - | | **z** | | **z** | |  | |  | |  | |
| Ing. Lukáš Kopáčik | | **z** | | **z** | | **z** | | **z** | | **p** | | **p** | | **z** | | **p** | | **p** | | **z** | | **z** | | **z** | | **z** | | **p** | | **z** | | **z** | |  | |  | |  | |
| Róbert Hričo | |  | |  | | **z** | | **z** | | **p** | | **p** | | **z** | | **p** | | **p** | | **z** | | **z** | | **z** | | **z** | | **p** | | **z** | | **z** | |  | |  | |  | |
| Ing. Jana Takáčová | | **z** | | **z** | | **z** | | **z** | | **p** | | **p** | | **z** | | **p** | | **p** | | **z** | | **z** | | **z** | | **z** | | - | | - | | **z** | |  | |  | |  | |
| Marian Vrbovský | | **z** | | **z** | | **z** | | - | | **z** | | **z** | | **z** | | **p** | | **p** | | **z** | | **z** | | - | | - | | **p** | | **z** | | **z** | |  | |  | |  | |
| Spolu | Za | | 6 | | **6** | | **7** | | **5** | | **1** | | **3** | | **7** | | **0** | | **0** | | **7** | | **6** | | **5** | | **5** | | **1** | | **4** | | **6** | |  | |  | |  | |
| Proti | | **0** | | **0** | | **0** | | **0** | | **6** | | **4** | | **0** | | **7** | | **7** | | **0** | | **0** | | **0** | | **0** | | **3** | | **1** | | **0** | |  | |  | |  | |
| Zdržal sa | | **0** | | **0** | | **0** | | **2** | | **0** | | **0** | | **0** | | **0** | | **0** | | **0** | | **0** | | **1** | | **1** | | **2** | | **1** | | **0** | |  | |  | |  | |

|  |  |
| --- | --- |
| číslo | Obsah hlasovania |
| 1 | Schválenie návrhovej komisie |
| 2 | Zmena programu |
| 3 | Vybudovanie barierového oplotenia |
| 4 | Vybudovanie parkoviska a terénne úpravy pre ZŠ MT |
| 5 | Prenájom miestností klubu |
| 6 | Prefinancovanie rekonštrukcie bytu |
| 7 | Odpustenie poplatku za TKO |
| 8 | Odpredaj uličného pozemku |
| 9 | Zriadenie vecného bremena |
| 10 | Zasielania prerokovávaných vecí na prípravke |
| 11 | Schválenie člena komisie ŽP |
| 12 | Čerpanie rozpočtu za rok 2014 |
| 13 | Schválenie záverečného účtu obce |
| 14 | Schválenie platu starostu 2039 eur |
| 15 | Schválenie platu starostu 1958 eur |
| 16 | Schválenie uznesení poslancov OZ |
| - |  |
| - |  |

Zapísal: poslanec Marian Vrbovský